pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. ติดตามช่วยเหลือเด็กหญิงอายุ 2 เดือน และครอบครัว ติดเชื้อโควิด-19 ทั้ง 3 ราย ต้องรักษาตัวแบบ Home Isolation ที่ย่านบางแคเหนือ กทม.
วันศุกร์ที่ 13 สิงหาคม 2564
พม. ติดตามช่วยเหลือเด็กหญิงอายุ 2 เดือน และครอบครัว ติดเชื้อโควิด-19 ทั้ง 3 ราย  ต้องรักษาตัวแบบ Home Isolation ที่ย่านบางแคเหนือ กทม.
พม. ติดตามช่วยเหลือเด็กหญิงอายุ 2 เดือน และครอบครัว ติดเชื้อโควิด-19 ทั้ง 3 ราย ต้องรักษาตัวแบบ Home Isolation ที่ย่านบางแคเหนือ กทม.
เมื่อวันที่29 ก.ค. 64 เวลา 12.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ เปิดเผยว่า จากกรณีมีสื่อช่อง Nation ขอความช่วยเหลือเด็กหญิงอายุ 2 เดือน ติดเชื้อโควิด-19 ทั้งนี้ กระทรวง พม.ได้ติดต่อสอบถามข้อมูลไปยังครอบครัวของเด็ก พบว่า เด็กหญิงอยู่ย่านบางแคเหนือ กทม. อาศัยอยู่กับตาและยาย ซึ่งทั้ง 3 ราย ติดเชื้อโควิด-19 ทั้งหมด แต่ไม่มีเตียงรักษา ทาง รพ. ได้ให้ยามาทาน และให้กลับมารักษาตัวที่บ้านแบบ Home Isolation แทน ซึ่งขณะนี้ทั้ง 3 ราย มีอาการดีขึ้นและยังทานยาอย่างต่อเนื่อง ทั้งนี้ เจ้าหน้าที่ของกระทรวง พม. ได้ให้คําแนะนําในการดูแลตนเอง และปฏิบัติตามคําแนะนําของแพทย์ พร้อมทั้งแนะนําให้ทางแม่ของเด็กหญิงนําข้อมูลการเจ็บป่วยของเด็กลงระบบการรักษาพยาบาลของ รพ.เด็ก COVID QSNICH เพื่อมีการติดตามผลการรักษาอย่างต่อเนื่อง และแนะนําเบอร์ติดต่อศูนย์ช่วยเหลือสังคม โทร.1300 บริการฟรีตลอด 24 ชม. เพื่อเป็นช่องทางในการติดต่อขอความช่วยเหลือต่อไป ทั้งนี้ กรมกิจการเด็กและเยาวชน (ดย.) โดยบ้านพักเด็กและครอบครัวกรุงเทพมหานคร ได้ลงพื้นที่เพื่อให้กําลังใจ พร้อมมอบเครื่องอุปโภคบริโภคและของใช้สําหรับเด็กอ่อน เพื่อบรรเทาความเดือดร้อนในเบื้องต้นแล้ว
รัฐบาลไทย-ข่าวทำเนียบรัฐบาล-ประธานรัฐสภา พร้อมด้วย ปลัด พม. นั่งเรือลงพื้นที่น้ำท่วม อ.บางไทร จ.พระนครศรีอยุธยา เร่งช่วยเหลือครอบครัวกลุ่มเปราะบาง
วันจันทร์ที่ 18 ตุลาคม 2564
ประธานรัฐสภา พร้อมด้วย ปลัด พม. นั่งเรือลงพื้นที่น้ําท่วม อ.บางไทร จ.พระนครศรีอยุธยา เร่งช่วยเหลือครอบครัวกลุ่มเปราะบาง
ประธานรัฐสภา พร้อมด้วย ปลัด พม. นั่งเรือลงพื้นที่น้ําท่วม อ.บางไทร จ.พระนครศรีอยุธยา เร่งช่วยเหลือครอบครัวกลุ่มเปราะบาง
วันที่ 14 ตุลาคม 2564 เวลา 15.00 น.นายชวน หลีกภัย ประธานรัฐสภาพร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)และนายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ลงพื้นที่น้ําท่วมในจังหวัดพระนครศรีอยุธยา ณ วัดท่าซุงทักษิณาราม ตําบลไม้ตรา อําเภอบางไทร เพื่อพบปะเยี่ยมประชาชนและกลุ่มเปราะบางที่ได้รับความเดือดร้อนและความยากลําบากจากภัยน้ําท่วม พร้อมทั้งมอบถุงยังชีพจํานวน 300 ราย จากนั้น เดินทางโดยเรือไปเยี่ยมบ้านและมอบถุงยังชีพช่วยเหลือครอบครัวกลุ่มเปราะบางจํานวน 10 ครอบครัว เพื่อบรรเทาความเดือดร้อนในเบื้องต้น ซึ่งสถานการณ์อุทกภัยในพื้นที่อําเภอบางไทรมีผู้ประสบอุทกภัย จํานวน21ตําบล108หมู่บ้าน3,911ครัวเรือนรวมทั้งวัด จํานวน23แห่งทั้งนี้ มีพระครูทักษิณวรกิจเจ้าอาวาสวัดท่าซุง(เจ้าคณะตําบลไม้ตรา)นายประทีปการมิตรีปลัดจังหวัดพระนครศรีอยุธยาพัฒนาสังคมและความมั่นคงของมนุษย์จังหวัดพระนครศรีอยุธยา ทีม One Home พม. จังหวัดพระนครศรีอยุธยา และผู้แทนหน่วยงานท้องถิ่นที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่บูรณาการให้ความช่วยเหลือร่วมกัน
นางพัชรีกล่าวต่อไปว่า กระทรวง พม. ขอเป็นกําลังใจให้กับพี่น้องประชาชนที่ได้รับผลกระทบจากอุทกภัย และขอให้ทุกท่านอดทนและสู้กับความยากลําบาก แล้วเราจะผ่านพ้นสถานการณ์ครั้งนี้ไปด้วยกัน โดยไม่ทิ้งใครไว้ข้างหลัง ตามนโยบายของรัฐบาล และหากมีปัญหาต่างๆ หน่วยงานภาครัฐพร้อมให้ความช่วยเหลืออย่างเต็มที่ ทั้งนี้ ขอให้พี่น้องประชาชนติดต่อมาที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทั่วประเทศ รวมทั้งอาสาสมัครพัฒนาสังคม (อพม.) ในพื้นที่
รัฐบาลไทย-ข่าวทำเนียบรัฐบาล-ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
วันพฤหัสบดีที่ 25 พฤศจิกายน 2564
ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
จากข้อมูล ณ วันที่ 24 พฤศจิกายน 2564 โครงการคนละครึ่ง ระยะที่ 3 มียอดการใช้จ่ายสะสมรวม 172,820 ล้านบาท และโครงการยิ่งใช้ยิ่งได้ มียอดใช้จ่ายสะสมส่วนประชาชนรวม 3,491 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 24 พฤศจิกายน2564 โครงการคนละครึ่ง ระยะที่ 3 และโครงการยิ่งใช้ยิ่งได้ มีความคืบหน้า ดังนี้
โครงการคนละครึ่ง ระยะที่ 3 มีผู้ใช้สิทธิสะสมจํานวน 26.15 ล้านรายจากผู้ได้รับสิทธิจํานวน 27.98 ล้านราย โดยมียอดการใช้จ่ายสะสมรวม 172,820 ล้านบาท แบ่งเป็นเงินที่ประชาชนจ่ายสะสม 87,808 ล้านบาท และรัฐร่วมจ่ายสะสม 85,012 ล้านบาทและมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 67,773.2 ล้านบาท ร้านธงฟ้า 28,211.8 ล้านบาท ร้าน OTOP 8,368 ล้านบาท ร้านค้าทั่วไป 65,345.9 ล้านบาท ร้านบริการ 2,949.8 ล้านบาท และกิจการขนส่งสาธารณะ 171.3 ล้านบาท
โครงการยิ่งใช้ยิ่งได้ มีประชาชนผู้ใช้สิทธิจํานวน 91,080 คน จากผู้ได้รับสิทธิจํานวนกว่า 4.9 แสนราย โดยมียอดใช้จ่ายสะสมส่วนประชาชนรวม 3,491 ล้านบาท โดยมีมูลค่าการใช้จ่ายสะสมที่นํามาคํานวณสิทธิ e-Voucher 2,871 ล้านบาท และคิดเป็นมูลค่าสะสม e-Voucher ทั้งสิ้นกว่า 328 ล้านบาท และมูลค่าการใช้จ่ายสะสมส่วน e-Voucher 186 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม169 ล้านบาท ร้านธงฟ้า 187ล้านบาท ร้านOTOP 390 ล้านบาท ร้านค้าทั่วไป 2,801 ล้านบาท และร้านบริการ 130 ล้านบาท
สําหรับข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด ณ วันที่ 25 พฤศจิกายน 2564 เวลา 08.00 น.โครงการคนละครึ่ง ระยะที่ 3 มีการใช้จ่ายสะสมประมาณ 2,308.4 ล้านบาท แบ่งเป็นเงินที่ประชาชนใช้จ่าย 1,191.1 ล้านบาท และรัฐร่วมจ่าย 1,117.3 ล้านบาท สําหรับโครงการยิ่งใช้ยิ่งได้มีการใช้จ่ายสะสมกว่า 1.7 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดขณะนี้ มีจํานวนกว่า 77,000ราย
ประชาชนสามารถใช้จ่ายใน 2 โครงการดังกล่าว ได้จนถึงวันที่ 31 ธันวาคม 2564 ทั้งนี้ สําหรับโครงการยิ่งใช้ยิ่งได้ สามารถลงทะเบียนผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอปพลิเคชัน “เป๋าตัง” จนกว่าจะครบ 1 ล้านสิทธิ ซึ่งยังมีสิทธิเหลือกว่า 5 แสนสิทธิ โดยประชาชนสามารถใช้จ่ายเพื่อรับ e-Voucher ได้ถึง 30 พฤศจิกายน 2564 และใช้จ่ายในส่วน e-Voucher ได้ถึง 31 ธันวาคม 2564
สํานักงานเศรษฐกิจการคลัง   halfhalf@fpo.go.th , spend2get@fpo.go.th
ธนาคารกรุงไทย จํากัด (มหาชน) โทร. 02-111-1122(ตลอด 24 ชั่วโมง)
รัฐบาลไทย-ข่าวทำเนียบรัฐบาล-กรมทางหลวงชนบท สนับสนุนเขตเศรษฐกิจพิเศษชายแดน (SEZ) เสริมการค้า การขนส่ง ไทย - สปป.ลาว สร้างถนนสาย มห.3019 จังหวัดมุกดาหาร กว่า 14 กิโลเมตร คาดแล้วเสร็จต้นปี 2567
วันพุธที่ 24 พฤศจิกายน 2564
กรมทางหลวงชนบท สนับสนุนเขตเศรษฐกิจพิเศษชายแดน (SEZ) เสริมการค้า การขนส่ง ไทย - สปป.ลาว สร้างถนนสาย มห.3019 จังหวัดมุกดาหาร กว่า 14 กิโลเมตร คาดแล้วเสร็จต้นปี 2567
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสาย มห.3019 แยกทางหลวงแผ่นดินหมายเลข 212 - บ้านบางทรายใหญ่ อําเภอเมือง จังหวัดมุกดาหาร คาดว่าจะก่อสร้างแล้วเสร็จในช่วงต้นปี 2567
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสาย มห.3019 แยกทางหลวงแผ่นดินหมายเลข 212 - บ้านบางทรายใหญ่ อําเภอเมือง จังหวัดมุกดาหาร เพื่อสนับสนุนเขตเศรษฐกิจพิเศษชายแดน (Special Economic Zone: SEZ) ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาโครงสร้างพื้นฐานด้านงานทาง เพิ่มขีดความสามารถในด้านการขนส่ง รวมถึงพัฒนาจังหวัดที่อยู่ใกล้กับบริเวณเขตชายแดนติดกับประเทศเพื่อนบ้าน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ทช. ได้ดําเนินการก่อสร้างถนนทางหลวงชนบทเพื่อสนับสนุนเขตเศรษฐกิจชายแดน (Special Economic Zone: SEZ) อย่างต่อเนื่อง เพื่อรองรับการขยายตัวของเมือง ส่งเสริมทั้งด้านการค้า การท่องเที่ยว การขนส่งระหว่างไทยกับประเทศเพื่อนบ้าน สําหรับโครงการก่อสร้างถนนทางหลวงชนบทสาย มห.3019 นั้น เป็นอีกหนึ่งโครงการที่นอกจากจะเป็นเส้นทางที่สนับสนุน SEZ แล้ว ยังสามารถรองรับการขนส่งระหว่างนิคมอุตสาหกรรมกับสะพานมิตรภาพ ไทย - ลาว แห่งที่ 2 สู่ประเทศลาว รวมถึงช่วยรองรับการขยายตัวของเมืองมุกดาหาร แก้ไขปัญหาการจราจรที่ติดขัดในตัวเมืองให้ประชาชนเดินทางได้อย่างสะดวก รวดเร็วและปลอดภัย
ทั้งนี้ การก่อสร้างโครงการดังกล่าวมีระยะทางรวม 14.211 กิโลเมตร มีจุดเริ่มต้นโครงการบริเวณทางหลวงแผ่นดินหมายเลข 12 (กม. ที่ 781+000) และไปสิ้นสุดโครงการที่บริเวณทางหลวงแผ่นดินหมายเลข 212 (กม. ที่ 414+262) ซึ่งใน 4 กิโลเมตรแรกของโครงการ จะดําเนินการขยายถนนทางหลวงชนบทสาย มห.3019 เดิม จาก 2 ช่องจราจร เป็นถนนขนาด 4 ช่องจราจร จากนั้นในส่วนที่เหลือจะดําเนินการก่อสร้างถนนใหม่ทั้งหมดจนไปถึงจุดสิ้นสุดโครงการเชื่อมกับสะพานมิตรภาพไทย - ลาว แห่งที่ 2 โดยก่อสร้างเป็นถนนผิวจราจรแบบคอนกรีตเสริมเหล็ก ขนาด 4 ช่องจราจร ไป-กลับ มีไหล่ทาง พร้อมสะพานคอนกรีตเสริมเหล็ก จํานวน 4 แห่ง ติดตั้งไฟฟ้าแสงสว่าง เครื่องหมายจราจรและสิ่งอํานวยความปลอดภัย ปัจจุบันโครงการฯ ได้เริ่มเข้าพื้นที่ดําเนินการก่อสร้างแล้ว เมื่อเดือนตุลาคม 2564 คาดว่าจะก่อสร้างแล้วเสร็จในช่วงต้นปี 2567 โดยใช้งบประมาณในการก่อสร้าง รวม 804.159 ล้านบาท แบ่งเป็นงบผูกพันปี 2564 ถึง 2566
รัฐบาลไทย-ข่าวทำเนียบรัฐบาล-รัฐบาลเร่งฉีดวัคซีนโควิดให้คนต่างด้าว สร้างภูมิคุ้มกันหมู่ ลดการแพร่ระบาด
วันอังคารที่ 16 พฤศจิกายน 2564
รัฐบาลเร่งฉีดวัคซีนโควิดให้คนต่างด้าว สร้างภูมิคุ้มกันหมู่ ลดการแพร่ระบาด
....
กระทรวงสาธารณสุข (สธ.) ขอความร่วมมือหน่วยงาน - นายจ้าง สํารวจและนําแรงงานต่างด้าวทั้งที่ได้รับอนุญาตแล้วและไม่ได้รับอนุญาต เข้ารับการฉีดวัคซีนป้องกันโรคโควิด-19 ที่หน่วยบริการฉีดวัคซีนทุกแห่ง เพื่อลดการแพร่ระบาด ให้ทุกคนอยู่กับโรคโควิด-19ได้อย่างปลอดภัย
.
โดยจะใช้วัคซีนสูตรไขว้ “ซิโนแวค + แอสตร้าเซนเนก้า” เร่งสร้างภูมิคุ้มกันในระยะเวลาที่รวดเร็ว และหากแรงงานฯ ไม่มีเลขประจําตัว จะใช้วิธี Generate Code เพื่อให้สามารถบันทึกข้อมูลในระบบของ สธ. และออกเอกสารรับรองการฉีดวัคซีนได้
.
ล่าสุด ยอดการฉีดวัคซีนโควิด-19 ของไทย ตั้งแต่เดือน ก.พ. 64 ฉีดไปแล้ว 85,764,702 โดส เป็นเข็มที่ 1 จํานวน 45,630,764 คน (ข้อมูล ณ วันที่ 15 พ.ย. 64)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​PM led cabinet members and MPs to Sukhothai to visit flood-affected victims
วันจันทร์ที่ 27 กันยายน 2564
​PM led cabinet members and MPs to Sukhothai to visit flood-affected victims
​PM led cabinet members and MPs to Sukhothai to visit flood-affected victims
September 26, 2021, at 10.15 hrs, Prime Minister and Defense Minister Gen. Prayut Chan-o-cha, concerned ministers and MPs took a field trip to Sukhothai province to give moral support and relief bags to flood-affected victims in Si Samrong district’s Wangyai and Ban Rai sub-districts.
The Prime Minister visited Wangyai sub-district’s Ban Khlong Chad and Ban Rai sub-district’s Wat Donchan Temple to talk to the local people who have been affected by flash flood, and gave them moral support. He also ordered concerned agencies to immediately explore the damages, and provide relief and remedies to the affected people.
The Prime Minister added that he and the delegation came today on behalf of the cabinet with great concern over the wellbeing of everyone regardless of which political factors they side. He also warned them to be careful of poisonous animals that come with flood.
The Prime Minister, then, headed to Wat Ban San Temple to pay respect to sacred Buddha images before being reported on the flood disaster situation in Sukhothai province from representatives of the local agencies.
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดประชุมคณะกรรมการแก้ไขปัญหามวลชน
วันพฤหัสบดีที่ 11 สิงหาคม 2565
กระทรวงเกษตรและสหกรณ์ จัดประชุมคณะกรรมการแก้ไขปัญหามวลชน
กระทรวงเกษตรและสหกรณ์ จัดประชุมคณะกรรมการแก้ไขปัญหามวลชน เพื่อพิจารณากรณีกลุ่มสมัชชาเกษตรกรอีสาน และกลุ่มสมาพันธ์เกษตรกรอีสาน เรียกร้องให้จัดสรรที่ดินแปลงอพยพ หรือจ่ายค่าชดเชยพิเศษ แทนค่าที่ดินให้แก่ราษฎรที่ได้รับผลกระทบจากการก่อสร้างเขื่อนราษีไศล จ.
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรละสหกรณ์ เป็นประธานการประชุมคณะกรรมการแก้ไขปัญหาความเดือดร้อนของมวลชน กระทรวงเกษตรและสหกรณ์ ครั้งที่ 2/2565 โดยมี นายประยูร อินสกุล รองปลัดกระทรวงเกษตรละสหกรณ์ นายธิติ โลหะปิยพรรณ ผู้ช่วยปลัดกระทรวงเกษตรและสหกรณ์ ผู้บริหารกระทรวงเกษตรและสหกรณ์ ผู้แทนจากหน่วยงานในสังกัดกระทรวงเกษตรและสหกรณ์ หน่วยงานที่เกี่ยวข้อง ตลอดจนผู้แทนภาคประชาชน เข้าร่วม ณ ห้องประชุม 135 กระทรวงเกษตรและสหกรณ์ และผ่านระบบทางไกลออนไลน์ (Zoom)
ทั้งนี้ เพื่อเป็นการแก้ไขปัญหา กรณีกลุ่มสมัชชาเกษตรกรภาคอีสาน และกลุ่มสมาพันธ์เกษตรกรอีสาน และกลุ่มอื่น ๆ ที่เกี่ยวข้อง ในการขอรับสิทธิการจัดสรรที่ดินแปลงอพยพ เนื่องจากได้รับผลกระทบจากการก่อสร้างเขื่อนราษีไศล จ.สุรินทร์ โดยที่ประชุมมีมติแนวทางการดําเนินการ ดังนี้
1. รับทราบและเห็นชอบในหลักการการจัดสรรที่ดินแปลงอพยพเนื่องจากได้รับผลกระทบจากการก่อสร้างเขื่อนราษีไศล จ.สุรินทร์ ตามที่คณะทํางานตรวจสอบข้อเท็จจริง กรณีราษฎรขอรับสิทธิการจัดสรรที่ดินแปลงอพยพเนื่องจากได้รับผลกระทบจากการก่อสร้างเขื่อนราษีไศล จ.สุรินทร์ นําเสนอ และกรณีที่ทางราชการไม่สามารถจัดหาที่ดินแห่งใหม่ให้เข้าอยู่อาศัยและทํากินได้ตามข้อ 1 ขอให้จ่ายเงินชดเชยค่าที่ดินเป็นกรณีพิเศษ แก่ผู้มีสิทธิ ในอัตราไร่ละ 80,800 บาท
2. มอบหมายกรมชลประทาน แจ้งยืนยันขนาดของโครงการเขื่อนราษีไศล ว่าเป็นโครงการประเภทใด (ขนาดใหญ่ หรือขนาดกลาง) เพื่อให้มีความชัดเจนในการพิจารณา ก่อนดําเนินการตามขั้นตอนต่อไป
3. มอบฝ่ายเลขานุการประสานคณะทํางานชุดอื่น ๆ ได้แก่ คณะทํางานตรวจสอบข้อเท็จจริงฯ จ.ศรีษะเกษ จ.ร้อยเอ็ด และคณะทํางานตรวจสอบข้อเท็จจริงฯ จ.สุรินทร์ ของกลุ่มเกษตรกรฝายราษีไศล กลุ่มสมาพันธ์แม่มูลยั่งยืน กลุ่มพัฒนาเขื่อนราษีไศล และกลุ่มอิสระ เพื่อนําเสนอแนวทางดังกล่าวข้างต้น ตลอดจนมติที่ประชุมในครั้งนี้ ให้ได้รับทราบ
และ 4. ให้นําข้อเรียกร้องของกลุ่มสมัชชาเกษตรกรภาคอีสาน และกลุ่มสมาพันธ์เกษตรกรอีสาน และความเห็นของคณะกรรมการแก้ไขปัญหาความเดือดร้อนของมวลชนกระทรวงเกษตรและสหกรณ์ ในครั้งนี้ เสนอคณะกรรมการกํากับติดตามการแก้ไขปัญหาความเดือดร้อนของมวลชน เพื่อทราบและพิจารณาต่อไป
รัฐบาลไทย-ข่าวทำเนียบรัฐบาล-อนุทินชื่นชม รพ.ฝาง มีความพร้อมทั้งดูแลผู้ติดเชื้อและให้บริการฉีดวัคซีนป้องกันโควิด 19
วันเสาร์ที่ 15 มกราคม 2565
อนุทินชื่นชม รพ.ฝาง มีความพร้อมทั้งดูแลผู้ติดเชื้อและให้บริการฉีดวัคซีนป้องกันโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ รพ.ฝาง จ.เชียงใหม่ ติดตามการดําเนินงานควบคุมป้องกันโควิด 19 พร้อมมอบเกียรติบัตรแก่เจ้าหน้าที่และ อสม. ผู้ให้คําปรึกษาเบื้องต้นและสร้างแรงจูงใจประชาชนให้เข้าถึงการรับวัคซีน
พบมีความพร้อมทั้งการดูแลผู้ติดเชื้อและให้บริการฉีดวัคซีน แนวโน้มผู้ติดเชื้อในพื้นที่ลดลง เน้นรักษาในระบบ HI/CI
วันที่ (15 มกราคม 2565) ที่โรงพยาบาลฝาง อ.ฝาง จ.เชียงใหม่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์ธงชัย กีรติหัตถยากร รองปลัดกระทรวงสาธารณสุข แพทย์หญิงอัมพร เบญจพลพิทักษ์ อธิบดีกรมสุขภาพจิต และนายแพทย์จตุชัย มณีรัตน์ นายแพทย์สาธารณสุขจังหวัดเชียงใหม่ ลงพื้นที่ติดตามการดําเนินงานควบคุม ป้องกันโรคโควิด 19 พร้อมมอบเกียรติบัตรแก่เจ้าหน้าที่ และ อสม. ที่เป็นผู้ให้คําปรึกษาเบื้องต้น สร้างแรงจูงใจให้ประชาชนเข้ารับวัคซีน (VA VI for Vaccine Hesitancy) จํานวนกว่า 30 ราย
นายอนุทิน กล่าวว่า จากการลงพื้นที่ให้กําลังใจ แพทย์ พยาบาล บุคลากร เจ้าหน้าที่และ อสม. โรงพยาบาลฝาง พบมีความพร้อมและความตั้งใจในการจัดบริการทั้งผู้ป่วยในระบบปกติ และประชาชนที่มารับบริการฉีดวัคซีนอย่างมาก โดยเฉพาะการป้องกันควบคุมโรคโควิด 19 ในพื้นที่ ทําให้มีแนวโน้มผู้ติดเชื้อลดลงอย่างชัดเจน และยังร่วมกับโรงพยาบาลสวนปรุง และกรมสุขภาพจิต จัดทีมสุขภาพจิต และ อสม. ติดตาม ประเมินสภาพจิตใจผู้ติดเชื้อที่ได้รับการรักษาทั้งใน HI/CI โรงพยาบาลสนาม และโรงพยาบาลหลัก รวมทั้งประเมินผ่านแอปพลิเคชันไลน์ “คลินิกให้การปรึกษา” และสายด่วนสุขภาพจิต กว่า 900 ราย ปัจจุบันเน้นการนําผู้ติดเชื้อเข้าสู่ระบบ HI/CI เป็นหลัก ขณะที่ในโรงพยาบาลก็มีห้องความดันลบพร้อมดูแลรักษาผู้ติดเชื้อที่มีอาการหนัก โดยมีผู้ติดเชื้อโควิด 19 อยู่ในระบบ HI 74 ราย และ CI 30 ราย
นายอนุทิน กล่าวต่อว่า ในการจัดบริการฉีดวัคซีนโควิด 19 พบว่าได้ฉีดให้แก่ประชาชนทั้งคนไทยคนต่างด้าวและกลุ่มชาติพันธุ์ โดยข้อมูลถึง 14 มกราคม 2565 อ.ฝาง ฉีดวัคซีนสะสม 174,258 โดส บุคลากรด้านการแพทย์และสาธารณสุข ใน อ.ฝาง 900 คน ได้รับวัคซีนกระตุ้นเข็มที่ 3 แล้วร้อยละ 86.88 ที่สําคัญ มีการจัดทีมสุขภาพจิต ร่วมกับ อสม. ลงพื้นที่ใช้ภาษาถิ่นสนทนาให้ข้อมูลสร้างแรงจูงใจให้ประชาชนที่ยังมีความลังเลตัดสินใจฉีดเข้ารับการฉีดวัคซีน ทําให้ประชาชนโดยเฉพาะผู้ที่เป็นกลุ่มเสี่ยงได้รับวัคซีนมากขึ้น
สําหรับ โรงพยาบาลฝาง เป็นโรงพยาบาลทั่วไปขนาด 232 เตียง มีแพทย์เชี่ยวชาญเฉพาะทางครบเกือบทุกสาขา ในช่วงการแพร่ระบาดของโรคโควิด 19 ตั้งแต่ปี 2563 ได้ใช้มาตรการ COVID Free Setting ในโรงพยาบาล และมาตรการต่างๆ เช่น การส่งยาทางไปรษณีย์ รับยาที่โรงพยาบาลส่งเสริมสุขภาพตําบลใกล้บ้าน เพื่อยืดการให้บริการผู้ป่วยนอกในโรงพยาบาล รักษาระยะห่าง งดเฝ้าไข้ และจํากัดการเยี่ยมผู้ป่วย เป็นต้น
************** 15 มกราคม 2565
รัฐบาลไทย-ข่าวทำเนียบรัฐบาล-Mr. Takeo Kato ประธานหอการค้าญี่ปุ่น กรุงเทพฯ เข้าเยี่ยมคารวะ รมว.เอนก เพื่อแนะนำตัวในโอกาสเข้ารับตำแหน่งใหม่
วันพฤหัสบดีที่ 4 สิงหาคม 2565
Mr. Takeo Kato ประธานหอการค้าญี่ปุ่น กรุงเทพฯ เข้าเยี่ยมคารวะ รมว.เอนก เพื่อแนะนําตัวในโอกาสเข้ารับตําแหน่งใหม่
Mr. Takeo Kato ประธานหอการค้าญี่ปุ่น กรุงเทพฯ เข้าเยี่ยมคารวะ รมว.เอนก เพื่อแนะนําตัวในโอกาสเข้ารับตําแหน่งใหม่
วันนี้ (19 กรกฎาคม 2565) เวลา 14.00 น. Mr. Takeo Kato ประธานหอการค้าญี่ปุ่น กรุงเทพฯ (Japanese Chamber of Commerce, Bangkok) และคณะ เข้าเยี่ยมคารวะ ศ.(พิเศษ) เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม โดยมีผู้บริหารระดับสูงร่วมให้การต้อนรับ ณ ห้องพระจอมเกล้า ชั้น 4 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม เพื่อแนะนําตัวในโอกาสเข้ารับตําแหน่งใหม่ รวมทั้งแนะนําคณะกรรมการหอการค้าญี่ปุ่น กรุงเทพฯ ชุดใหม่
ในโอกาสนี้ทั้งสองฝ่ายได้แลกเปลี่ยนมุมมองทางเศรษฐกิจ และแนวทางการพัฒนาความร่วมมือระหว่างกันเพื่อส่งเสริมเศรษฐกิจ โดยมีประเด็นที่สําคัญ 2 ด้าน ได้แก่ ด้านการพัฒนาเศรษฐกิจผ่านนโยบายเศรษฐกิจชีวภาพ-หมุนเวียน-สีเขียว (BCG Economy Model) และการพัฒนาทรัพยากรบุคคลผ่านสถาบันไทยโคเซ็น (Thai KOSEN)
หอการค้าญี่ปุ่น กรุงเทพฯ (Japanese Chamber of Commerce, Bangkok) เป็นหนึ่งในหอการค้าญี่ปุ่นในต่างประเทศที่ใหญ่ที่สุด โดยมีสมาชิกปัจจุบันที่ 1,642 บริษัท โดยก่อตั้งขึ้นเพื่อการพัฒนาทางเศรษฐกิจระหว่างประเทศไทยและประเทศญี่ปุ่น และดําเนินกิจกรรมทางสังคมต่างๆ ทั้งนี้จากข้อมูลของกรมส่งเสริมการค้าระหว่างประเทศ ปัจจุบันประเทศญี่ปุ่นเป็นคู่ค้าอันดับที่ 2 ของไทย และไทยเป็นคู่ค้าอันที่ 5 ของญี่ปุ่น โดยในปี 2564 (มกราคม-ตุลาคม) มีมูลการค้ารวมสูงถึง 50,641.05 ล้าน เหรียญดอลลาร์สหรัฐ
รัฐบาลไทย-ข่าวทำเนียบรัฐบาล-โฆษกรัฐบาลเผย นายก ฯ ผลักดัน Soft Power ไทยตลอด จับมือเอกชนส่งเสริม “ตลอดห่วงโซ่อุตสาหกรรม” ครอบคลุมทั้งผู้ผลิต ศิลปิน บุคลากรเบื้องหลัง
วันอังคารที่ 19 เมษายน 2565
โฆษกรัฐบาลเผย นายก ฯ ผลักดัน Soft Power ไทยตลอด จับมือเอกชนส่งเสริม “ตลอดห่วงโซ่อุตสาหกรรม” ครอบคลุมทั้งผู้ผลิต ศิลปิน บุคลากรเบื้องหลัง
โฆษกรัฐบาลเผย นายก ฯ ผลักดัน Soft Power ไทยตลอด จับมือเอกชนส่งเสริม “ตลอดห่วงโซ่อุตสาหกรรม” ครอบคลุมทั้งผู้ผลิต ศิลปิน บุคลากรเบื้องหลัง ขณะที่โฆษกรัฐบาลชื่นชมศิลปินทุกคนที่สร้างชื่อเสียงให้ประเทศ
วันที่ 19 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายต่อเนื่องในการสนับสนุน Soft Power และอุตสาหกรรมสร้างสรรค์ของไทยให้เป็นที่รู้จักทั่วโลก พร้อมแนะนําหน่วยงานรัฐทํางานร่วมกับภาคเอกชน สนับสนุน “ตลอดห่วงโซ่อุตสาหกรรม” ครอบคลุมทั้งผู้ผลิต ศิลปิน บุคลากรเบื้องหลัง เพื่อผลักดันให้ Soft Power เกิดประโยชน์ทางเศรษฐกิจ พร้อมชื่นชมความสําเร็จล่าสุดของศิลปินและเยาวชนไทยทุกแขนง รวมไปถึงทีมงานและบุคลากรในอุตสาหกรรมบันเทิงของไทยทั้งภาพยนตร์และดนตรีที่ทําหน้าที่เป็นสะพานเชื่อมวัฒนธรรมไทยสู่สากล ส่งเสริม Soft Power ของไทย ให้เป็นที่รู้จักทั่วโลก ทั้ง “ลิซ่า-ลลิษา มโนบาล” และ “แบมแบม-กันต์พิมุกต์ ภูวกุล” ศิลปินเกาหลี สัญชาติไทยที่มีการนําเสนอศิลปวัฒนธรรมไทยผ่านผลงานของตนเอง รวมทั้งยังมีศิลปินนักดนตรีอิสระของไทยหลายคนที่เป็นที่ชื่นชมและได้รับความสนใจในต่างประเทศ เช่น วิภูริศ ศิริทิพย์ (Phum Viphurit) พาราไดส์ บางกอก หมอลํา อินเตอร์เนชั่นแนล แบนด์ (Paradise Bangkok International Molam Band) วงหมอลําของไทย ที่ไปสร้างชื่อเสียงทําให้วัฒนธรรมและศิลปะด้านดนตรีของไทยได้รับความสนใจในต่างประเทศ สอดคล้องกับนโยบายของนายกรัฐมนตรี ที่มุ่งส่งเสริมวัฒนธรรม 5 F ที่เป็น Soft Power ของไทยให้กลายเป็นสินค้าส่งออกทางวัฒนธรรมสําคัญของไทย ได้แก่ 1) อาหาร (Food) 2) ภาพยนตร์และวีดิทัศน์ (Film) 3) การออกแบบแฟชั่นไทย (Fashion) 4) ศิลปะการป้องกันตัวแบบไทย (Fighting) และ 5) เทศกาลประเพณีไทย (Festival)
โฆษกประจําสํานักนายกรัฐมนตรีกล่าวเพิ่มเติมว่า นายกรัฐมนตรีเชื่อมั่นว่า ด้วยเอกลักษณ์ - วัฒนธรรมไทย มีประวัติศาสตร์ยาวนานเป็นรากฐานที่เป็นทุนทางวัฒนธรรม สะท้อนผ่านอาหาร ศิลปะ วัฒนธรรม บันเทิง เพลง ภาพยนตร์และสถานที่ท่องเที่ยว กลายเป็น Soft Power ไทยที่เป็นที่รู้จักและได้รับการชื่นชมจากคนทั่วโลก เมื่อผนวกกับพลังและศักยภาพอุตสาหกรรมสร้างสรรค์ของไทย ที่ประกอบด้วยศิลปินไทยที่มีความสามารถ ทีมงานบุคลากรเบื้องหลังที่มีทักษะและเชี่ยวชาญ และการสนับสนุนของภาครัฐ จะเป็นการสร้างโอกาสและช่องทางใหม่ ๆ ผลักดันอุตสาหกรรมสร้างสรรค์และ Soft Power กลายเป็นสินค้าส่งออกทางวัฒนธรรมสําคัญของไทย นํารายได้เข้าประเทศและขับเคลื่อนเศรษฐกิจไทย
“ส่วนตัวผมมองว่าความสําเร็จไม่ว่าจะเป็น ลิซ่า แบมแบม หรือล่าสุดของศิลปินไทย นางสาวดนุภา คณาธีรกุล (มิลลิ) ศิลปินแรปเปอร์สาวของไทยที่ได้ร่วมงานเทศกาลดนตรีและศิลปะ (Coachella) ณ เมืองแคลิฟอร์เนีย สหรัฐอเมริกา ซึ่งก่อนจบการแสดงได้โชว์การกินข้าวเหนียวมะม่วง โดยเป็นเมนูอาหารไทยที่ได้รับความนิยมจนกลายเป็นกระแสความสนใจของสื่อโซเซียลทั้งชาวไทยและต่างชาตินั้น เป็นเรื่องที่ดีมาก เป็นอีกหนึ่งศิลปิน/เยาวชนไทย ที่ช่วยส่งเสริม Soft Power ของไทย ให้เป็นที่รู้จักทั่วโลกตามนโยบายของนายกรัฐมนตรีและรัฐบาลด้วย” นายธนกร กล่าว
รัฐบาลไทย-ข่าวทำเนียบรัฐบาล-รับมอบผ้าอ้อมเด็ก และผ้าอ้อมผู้ใหญ่ มูลค่า12,000,000 บาท
วันศุกร์ที่ 8 เมษายน 2565
รับมอบผ้าอ้อมเด็ก และผ้าอ้อมผู้ใหญ่ มูลค่า12,000,000 บาท
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนางสุพัชรี ธรรมเพชร ผู้ช่วยเลขานุการรัฐมนตรีว่าการกระทรวงสาธารณสุข รับมอบผ้าอ้อมเด็ก และผ้าอ้อมผู้ใหญ่ จํานวน 8,000 ลัง มูลค่ารวม 12,000,000 บาท จากบริษัท มาร์เก็ตติ้ง อินเทลลิเจ้นท์
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนางสุพัชรี ธรรมเพชร ผู้ช่วยเลขานุการรัฐมนตรีว่าการกระทรวงสาธารณสุข รับมอบผ้าอ้อมเด็ก และผ้าอ้อมผู้ใหญ่ จํานวน 8,000 ลัง มูลค่ารวม 12,000,000 บาท จากบริษัท มาร์เก็ตติ้ง อินเทลลิเจ้นท์ กรุ๊ป จํากัด เพื่อสนับสนุนกิจกรรมของกระทรวงสาธารณสุข ในการช่วยเหลือเด็กกําพร้า ผู้ด้อยโอกาส และผู้ขาดแคลนในช่วงการระบาดของโควิด 19 ที่สํานักงานปลัดกระทรวงสาธารณสุข จ.นนทบุรี************************* เมษายน 2565
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลน้อมรับเสียงสะท้อนประชาชน “นายก”มอบรอง นรม. วิษณุฯ พิจารณาวันหยุดราชการประจำภาคตะวันออก
วันพฤหัสบดีที่ 21 ตุลาคม 2564
โฆษกรัฐบาลเผย รัฐบาลน้อมรับเสียงสะท้อนประชาชน “นายก”มอบรอง นรม. วิษณุฯ พิจารณาวันหยุดราชการประจําภาคตะวันออก
โฆษกรัฐบาลเผย รัฐบาลน้อมรับเสียงสะท้อนประชาชน “นายก”มอบรอง นรม. วิษณุฯ พิจารณาวันหยุดราชการประจําภาคตะวันออก
นายธนกรวังบุญคงชนะเปิดเผยว่าพลเอกประยุทธ์จันทร์โอชานายกรัฐมนตรีรับฟังเสียงสะท้อนจากพี่น้องประชาชนเกี่ยวกับวันหยุดราชการประจําภาคโดยมอบหมายนายวิษณุ เครืองามรองนายกรัฐมนตรีพิจารณากําหนดวันหยุดราชการประจําภาคตะวันออกในช่วงวัน/เทศกาลที่เหมาะสมภายในปีนี้ต่อไปทั้งนี้คณะรัฐมนตรีมีมติเมื่อวันที่29ธันวาคม2563กําหนดวันหยุดราชการเพิ่มเป็นกรณีพิเศษและกําหนดวันหยุดราชการประจําภูมิภาครวมทั้งการเลื่อนวันหยุดชดเชยวันหยุดราชการประจําปี2564 ประกอบด้วย วันหยุดประจําภาคเหนือคือวันศุกร์ที่26มี.ค. 64 (ประเพณีไหว้พระธาตุ) ภาคอีสาน คือวันจันทร์ที่10พ.ค. 64 (ประเพณีงานบุญบั้งไฟ)
ภาคใต้คือวันพุธที่6ต.ค. 64 (ประเพณีสารทเดือนสิบ)และภาคกลางคือวันพฤหัสบดีที่21ต.ค. 64 (เทศกาลออกพรรษา) โดยสํานักเลขาธิการคณะรัฐมนตรีได้มีหนังสือเมื่อวันที่19ตุลาคม 2564 เรื่องวันหยุดชดเชยและวันหยุดราชการประจําภาคกลางในเดือนตุลาคม2564พร้อมแนบประกาศประกาศคณะกรรมการนโยบายการบริหารงานจังหวัดและกลุ่มจังหวัดแบบบูรณาการเรื่องการจัดตั้งกลุ่มจังหวัดและกําหนดจังหวัดที่เป็นศูนย์ปฏิบัติการของกลุ่มจังหวัด(ฉบับที่3 )ให้จังหวัดและส่วนราชการทราบแล้ว
นายธนกรกล่าวว่าทั้งนี้ยังคงเหลือภาคตะวันออกที่ยังไม่มีการกําหนดวันหยุดราชการประจําภาค ซึ่งมีทั้งหมด8จังหวัดประกอบด้วยฉะเชิงเทรา​ชลบุรี​ระยอง​จันทบุรี​ตราด​นครนายก​ปราจีนบุรี​สระแก้ว​พล.อ.ประยุทธ์เอาใจใส่กับทุกความคิดเห็นของพี่น้องประชาชนเมี่อทราบว่า รัฐบาลยังไม่ได้มีการประกาศวันหยุดราชการประจําภาคตะวันออกจึงมอบหมายรองนายกรัฐมนตรีวิษณุฯพิจารณาวันหรือเทศกาลสําคัญภายช่วงระยะเวลาที่เหลือของปีนี้เพื่อกําหนดให้เป็นวันหยุดราชการประจําภาคตะวันออก สําหรับภาคตะวันออกทั้ง8จังหวัดเพื่อพี่น้องประชาชนจะใช้เวลาในวันหยุดอยู่ร่วมกับครอบครัวทํากิจกรรมพิเศษหรือท่องเที่ยวเพื่อกระตุ้นเศรษฐกิจเช่นเดียวกับภาคอี่นๆของไทยที่ได้ใช้วันหยุดราชการไปก่อนหน้านี้แล้ว
รัฐบาลไทย-ข่าวทำเนียบรัฐบาล-วัคซีนโควิดไฟเซอร์ 2 ล้านโดสแรก จากสหรัฐอเมริกาถึงไทยแล้ว
วันพุธที่ 29 กันยายน 2564
วัคซีนโควิดไฟเซอร์ 2 ล้านโดสแรก จากสหรัฐอเมริกาถึงไทยแล้ว
รองนายกรัฐมนตรีและรัฐมนตรีว่าการกระทรวงสาธารณสุข รับวัคซีนไฟเซอร์ที่สั่งซื้อจากสหรัฐอเมริกา 2 ล้านโดสแรก ถึงไทยแล้วเช้านี้ โดยเดือนตุลาคมจะเข้ามาอีก 6 ล้านโดส รวม 8 ล้านโดส และทยอยส่งภายในสิ้นปีนี้จนครบ 30 ล้านโดส มีเป้าหมายฉีดให้เด็กอายุ 12 ปีขึ้นไป
รองนายกรัฐมนตรีและรัฐมนตรีว่าการกระทรวงสาธารณสุข รับวัคซีนไฟเซอร์ที่สั่งซื้อจากสหรัฐอเมริกา2 ล้านโดสแรก ถึงไทยแล้วเช้านี้ โดยเดือนตุลาคมจะเข้ามาอีก 6 ล้านโดส รวม 8 ล้านโดส และทยอยส่งภายในสิ้นปีนี้จนครบ 30 ล้านโดส มีเป้าหมายฉีดให้เด็กอายุ 12 ปีขึ้นไปจํานวน 10 ล้านโดส ส่วนที่เหลือจัดสรรสําหรับประชาชนทั่วไป
วันนี้ (29 กันยายน 2564) ที่ ท่าอากาศยานสุวรรณภูมิ จ.สมุทรปราการ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.โอภาส การย์กวินพงศ์ อธิบดีกรมควบคุมโรคMs. Deborah Seifert ผู้จัดการใหญ่ บริษัท ไฟเซอร์ ประเทศไทยและอินโดไชนา นายกิตติพงศ์ กิตติขจรรองผู้อํานวยการท่าอากาศยานสุวรรณภูมิ และผู้แทนบริษัท DHL รับวัคซีนไฟเซอร์ 2 ล้านโดสจากสหรัฐอเมริกาโดยนายอนุทิน กล่าวว่า วัคซีนไฟเซอร์ที่รัฐบาลไทยได้ลงนามสั่งซื้อกับบริษัทจํานวน2 ล้านโดส ที่เข้ามา เป็นล็อตแรกจากทั้งหมด 30 ล้านโดส ส่งถึงประเทศไทยเช้าวันนี้เวลา 04.35 น. ด้วยสายการบิน DHL เที่ยวบิน L 350 เป็นการจัดส่งตามกําหนด หลังจากเซ็นสัญญาเมื่อวันที่ 20 กรกฎาคม 2564 โดยในเดือนกันยายนและตุลาคมจะมีวัคซีนเข้ามารวม 8 ล้านโดส และจะทยอยเข้ามาทุกสัปดาห์จนครบ 30 ล้านโดส หลังจากตรวจสอบคุณภาพและประสิทธิภาพวัคซีนโดยกรมวิทยาศาสตร์การแพทย์และ อย. แล้ว จะเร่งจัดส่งไปพื้นที่ตามแผนของกรมควบคุมโรคโดยเร็วภายในสัปดาห์หน้า นอกจากนี้ ได้เจรจากับไฟเซอร์จัดหาวัคซีนสําหรับปี 2565 ทําให้ประเทศไทยจะมีวัคซีนทุกเทคโนโลยี ทั้ง mRNA, เชื้อตาย, ไวรัลเวคเตอร์ และหากคณะเภสัชศาสตร์ จุฬาลงกรณ์มหาวิทยาลัย ทดลองวัคซีนโปรตีนซับยูนิทสําเร็จ ประเทศไทยจะมีวัคซีนครบทุกเทคโนโลยี และเพียงพอในการดูแลประชาชน
นายอนุทินกล่าวต่อว่า ขณะนี้ไฟเซอร์เป็นวัคซีนชนิดเดียวในประเทศไทยที่สามารถฉีดให้กับเด็กอายุ12-18 ปีได้ ส่วนวัคซีนอื่นๆอยู่ระหว่างการเตรียมเอกสาร เพื่อให้ผ่านขั้นตอนที่ อย. กําหนด โดยแผนการฉีดวัคซีนเด็กนักเรียนอายุ12 ปีขึ้นไปประมาณ 5 ล้านคน ได้เตรียมวัคซีนไว้จํานวน 10 ล้านโดส และประสานกระทรวงศึกษาธิการเพื่อจัดบริการฉีดในสถานศึกษาโดยบุคลากรการแพทย์ พร้อมเตรียมอุปกรณ์เครื่องมือแพทย์รองรับภาวะฉุกเฉินตามมาตรฐาน ส่วนวัคซีนที่เหลือจะจัดสรรเพื่อฉีดให้กับประชาชนทั่วไป
“แนวทางการฉีดวัคซีนของประเทศไทยขณะนี้คือซิโนแวคเข็มที่1 ตามด้วยแอสตร้าเซนเนก้าเข็มที่ 2 และในอนาคตจะเป็นแอสตร้าเซนเนก้าเข็มที่ 1 ตามด้วยไฟเซอร์ เข็มที่ 2 ซึ่งเป็นไปตามมติคณะอนุกรรมการสร้างเสริมภูมิคุ้มกันโรค ส่วนในปี 2565 จะเป็นการฉีดวัคซีนเข็มกระตุ้นเพื่อเสริมภูมิคุ้มกัน ได้มีการเจรจากับบริษัทผู้ผลิตต่างๆ ไปบ้างแล้ว ยืนยันว่าจะสามารถจัดหาวัคซีนได้เพียงพอสําหรับฉีดให้กับประชาชน”นายอนุทินกล่าว
******************************** 29 กันยายน 2564
รัฐบาลไทย-ข่าวทำเนียบรัฐบาล-ครม.เห็นชอบปรับค่าใช้จ่ายการรักษาโควิด19 ให้สอดคล้องสถานการณ์ปัจจุบัน ยัน! ไม่กระทบคุณภาพการรักษาผู้ป่วยทุกระดับอาการ
วันอังคารที่ 1 มีนาคม 2565
ครม.เห็นชอบปรับค่าใช้จ่ายการรักษาโควิด19 ให้สอดคล้องสถานการณ์ปัจจุบัน ยัน! ไม่กระทบคุณภาพการรักษาผู้ป่วยทุกระดับอาการ
ครม.เห็นชอบปรับค่าใช้จ่ายการรักษาโควิด19 ให้สอดคล้องสถานการณ์ปัจจุบัน ยัน! ไม่กระทบคุณภาพการรักษาผู้ป่วยทุกระดับอาการ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 มีนาคม 2565 ว่า ครม.เห็นชอบปรับหลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 หรือโรคโควิด-19 (ฉบับที่ 8) โดยมีผลบังคับใช้ตั้งแต่วันที่ 1 มีนาคม 2565 เป็นต้นไป ตามที่กระทรวงสาธารณสุขเสนอ เพื่อให้ค่าใช้จ่ายรักษาโรคโควิด-19 สอดคล้องกับสถานการณ์ปัจจุบัน เนื่องจากราคาอุปกรณ์และเวชภัณฑ์บางรายการมีราคาที่ถูกลง ทั้งนี้ การปรับอัตราค่าใช้จ่ายจะไม่ส่งผลกระทบต่อประสิทธิภาพและคุณภาพในการรักษาผู้ป่วยโควิด 19 ทุกกลุ่มระดับอาการทั้งสีเขียว สีเหลือง และสีแดง ตัวอย่างการปรับหลักเกณฑ์และเงื่อนไขมีดังนี้
1. ปรับปรุงหลักเกณฑ์โดยให้สถานพยาบาลได้รับค่าใช้จ่ายที่เกิดขึ้นตามระดับกลุ่มอาการของผู้ป่วย นับแต่รับหรือส่งต่อผู้ป่วยไปยังสถานพยาบาลอื่นตามบัญชีและอัตราค่าใช้จ่ายแนบท้ายหลักเกณฑ์ฯ ฉบับนี้ และกําหนดให้ผู้ป่วยหรือญาติผู้ป่วยที่ปฏิเสธไม่ขอให้ส่งต่อ หรือกรณีผู้ป่วยหรือญาติผู้ป่วย ประสงค์จะไปรับการรักษาที่สถานพยาบาลอื่น ผู้ป่วยต้องรับผิดชอบค่าใช้จ่ายที่เกิดขึ้นเอง
2. การตรวจคัดกรองด้วยวิธี Real time PCR แบ่งเป็น 1) กรณี 2 ยีนส์ (เหมาจ่าย) ปรับลดเหลือ 900 บาท จากเดิม 1,300 บาท 2) กรณี 3 ยีนส์ (เหมาจ่าย) ปรับลดเหลือ 1,100 บาท จากเดิม 1,500 บาท
3. การตรวจคัดกรองด้วย ATK แบ่งเป็น 1) ATK วิธี Chromatographic immunoassay จ่ายตามจริงไม่เกิน 250 บาท/ครั้ง (จากเดิม 300บาท/ครั้ง) 2) ATK วิธี FIA จ่ายตามจริงไม่เกิน 350 บาท/ครั้ง (จากเดิม 400บาท/ครั้ง)
4. ปรับปรุงรายการและอัตราค่าบริการเหมาจ่ายสําหรับผู้ป่วยโควิด19 กลุ่มสีเขียว กรณี HI CI Hotel Isolation Hospitel โรงพยาบาล โรงพยาบาลสนาม ให้เบิกได้เฉพาะค่ายาพื้นฐาน ค่าบริการพยาบาลทั่วไป ค่าติดตามอาการ ค่าให้คําปรึกษาของแพทย์ ค่า PPE ค่าอุปกรณ์ทางการแพทย์ ค่าอาหาร 3 มื้อ รวมถึงค่าที่พักเฉพาะกรณี HI Hospitel โรงพยาบาล และโรงพยาบาลสนาม หากรักษาตั้งแต่วันที่ 1-6 วัน เหมาจ่าย 6,000 บาท กรณีรักษา 7 วันขึ้นไป เหมาจ่าย 12,000 บาท
5. ยา Favipiravir และ ยา Remdesivir ให้เบิกจ่ายจากกระทรวงสาธารณสุขโดยตรง
รัฐบาลไทย-ข่าวทำเนียบรัฐบาล-คืบหน้า! แก้ปัญหาหนี้สินให้ประชาชน
วันพฤหัสบดีที่ 24 มีนาคม 2565
คืบหน้า! แก้ปัญหาหนี้สินให้ประชาชน
.....
ครม. (22 มี.ค. 65) รับทราบความคืบหน้าการแก้ปัญหาหนี้ภาคประชาชนตามข้อสั่งการของ พล.อ.ประยุทธ์ จันทร์โอชา นายกรัฐมนตรี และ รมว.กห. ได้แก่
.
- หนี้ กยศ. ลดเบี้ยปรับ 100% ไป 58,286 ราย ลด 80% 325,231 ราย
- พักชําระหนี้กองทุนหมู่บ้านและชุมชนเมือง 413 กองทุน สมาชิก 32,055 ราย รวม 901 ล้านบาท
- ทําโครงการหมอหนี้เพื่อประชาชน เป็นเว็บไซต์และไลน์ เพื่อให้คําปรึกษาลูกหนี้
- ปรับโครงสร้างและพักชําระหนี้เช่าซื้อรถยนต์/รถจักรยานยนต์ 5,000 คัน
- แก้ปัญหาหนี้ข้าราชการ ร่วมกับสหกรณ์ออมทรัพย์ครูกว่า 10 แห่ง ลดดอกเบี้ยเหลือไม่เกิน 5% ส่วนตํารวจได้รับการแก้ไขแล้วหลายพันราย
- หนี้นอกระบบ จับกุมเจ้าหนี้ที่ทําผิดกฎหมาย 10,375 คน เพิ่มสินเชื่อพิโกไฟแนนซ์ 1,029 รายใน 75 จังหวัด อนุมัติสินเชื่อแล้ว 1.24 ล้านบัญชี วงเงินรวม 1.69 หมื่นล้านบาท
- ตั้งศูนย์ช่วยเหลือลูกหนี้และประชาชน ช่วยเหลือแล้ว 219 เรื่อง ทุนทรัพย์รวม 125.56 ล้านบาท
- แก้ปัญหาฉ้อโกงหลอกลวงประชาชน และแชร์ลูกโซ่ สืบสวนอยู่ 10 เรื่อง เป็นคดีพิเศษ 17 เรื่อง
.
นายกฯ ย้ําให้หน่วยงานเจ้าของเรื่องสร้างการรับรู้แก่ประชาชน ให้เข้าถึงและใช้ประโยชน์จากมาตรการช่วยเหลือของรัฐบาล ไม่ให้เสียโอกาสในการบรรเทาภาระหนี้สิน
.
อ่านเพิ่มเติม คลิก >> https://www.thaigov.go.th/news/contents/details/52834
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-มาตรการชอปดีมีคืน ปี 2565
วันพุธที่ 5 มกราคม 2565
มาตรการชอปดีมีคืน ปี 2565
วันพุธที่ 5 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
เริ่มแล้วสําหรับมาตรการชอปดีมีคืน ปี 2565 เพื่อกระตุ้นเศรษฐกิจอย่างต่อเนื่อง โดยประชาชนผู้มีหน้าที่เสียภาษีเงินได้บุคคลธรรมดาสามารถนําค่าใช้จ่ายจากการซื้อสินค้าและบริการจากร้านที่จดทะเบียนภาษีมูลค่าเพิ่ม หนังสือ e-book และสินค้า OTOP ระหว่างวันที่ 1 ม.ค.- 15 ก.พ.2565 ไปหักลดหย่อนภาษีเงินได้บุคคลธรรมดาสําหรับปีภาษี 2565 ซึ่งจะยื่นแบบชําระในช่วงต้นปี 2566 ได้ตามจํานวนที่จ่ายจริงสูงสุดไม่เกิน 30,000 บาท ทั้งนี้ ได้เปิดโอกาสให้ผู้ที่เคยเข้าร่วมโครงการคนละครึ่งสามารถใช้สิทธิตามมาตรการชอปดีมีคืน ปี 2565 ได้ และไม่กระทบต่อสิทธิในการเข้าร่วมโครงการคนละครึ่งระยะถัดไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้ประธานเจโทร กรุงเทพฯ เข้าพบเพื่อหารือและอำลาตำแหน่ง
วันพุธที่ 22 มิถุนายน 2565
รัฐมนตรีฯ สุริยะ ให้ประธานเจโทร กรุงเทพฯ เข้าพบเพื่อหารือและอําลาตําแหน่ง
รัฐมนตรีฯ สุริยะ ให้ประธานเจโทร กรุงเทพฯ เข้าพบเพื่อหารือและอําลาตําแหน่ง
วันนี้ (21 มิถุนายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายทาเคทานิ อัทสึชิ (Mr. TAKETANI Atsushi) ประธานองค์การส่งเสริมการค้าต่างประเทศของญี่ปุ่นในประเทศไทย หรือ เจโทร กรุงเทพฯ (JETRO Bangkok) เข้าพบ เพื่อหารือเกี่ยวกับอุตสาหกรรมระหว่างไทยและญี่ปุ่นในปัจจุบัน พร้อมอําลาตําแหน่ง ซึ่งจะปฏิบัติหน้าที่จนถึงวันที่ 29 มิถุนายน 2565 โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และนางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม เข้าร่วมด้วย ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงแรงงาน ปั้น “นักจัดหางาน” ตั้งเป้าส่งเสริมการจ้างงานเต็มศักยภาพรับการเปิดประเทศ
วันอังคารที่ 28 มิถุนายน 2565
กระทรวงแรงงาน ปั้น “นักจัดหางาน” ตั้งเป้าส่งเสริมการจ้างงานเต็มศักยภาพรับการเปิดประเทศ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ปัจจุบันสถานการณ์การแพร่ระบาด  ทั่วโลกดีขึ้นอย่างต่อเนื่อง ในส่วนของประเทศไทยอยู่ระหว่างการเตรียมปรับโรคโควิด-19 ให้เป็นโรคประจําถิ่น
และปรับลดมาตรการต่าง ๆ ให้สามารถใช้ชีวิตได้ใกล้เคียงปกติภายใต้วิถีชีวิตใหม่สําหรับกระทรวงแรงงานเองมีการพัฒนารูปแบบการให้บริการให้ทันยุค ทันสมัย ปรับเปลี่ยนรูปแบบการดําเนินงานให้สอดคล้องกับสถานการณ์ที่เปลี่ยนแปลงอยู่ตลอดเวลา โดยเพิ่มช่องทางให้ผู้ใช้บริการเข้าถึงบริการออนไลน์ที่ง่าย สะดวก รวดเร็ว ตลอดจนสร้างการรับรู้งานบริการจัดหางานภาครัฐให้เป็นที่รู้จักแพร่หลายมากยิ่งขึ้นจึงเป็นเรื่องสําคัญที่จะต้องเพิ่มประสิทธิภาพให้ "นักจัดหางาน" ได้มีความรู้ มีทักษะ ที่จําเป็นพร้อมที่จะขับเคลื่อนบริการจัดหางานภาครัฐ ส่งเสริมการจ้างงานอย่างเต็มศักยภาพรับการเปิดประเทศ และเป็นที่ยอมรับ ไว้วางใจของคนหางาน และผู้ประกอบการ
“รัฐบาลโดยการนําของพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีนโยบายปรับเปลี่ยนภาครัฐเป็นรัฐบาลดิจิทัล โดยมีการแพร่ระบาดของโรคโควิดเป็นปัจจัยสําคัญที่เร่งเร้าให้เกิดการเปลี่ยนแปลงอย่างรวดเร็ว ทําให้ประเทศไทยต้องพัฒนาประสิทธิภาพ ยกระดับการบริหารจัดการภาครัฐให้ทันต่อสถานการณ์ ซึ่งหัวใจสําคัญคือ “บุคลากรภาครัฐ” การสร้างและพัฒนาคนจึงเป็นกลไกสนับสนุนการขับเคลื่อนการเปลี่ยนแปลงที่สําคัญ” รัฐมนตรีว่าการกระทรวงแรงงาน กล่าว
ด้านนางสาวบุณยวีร์ ไขว้พันธุ์ รองอธิบดีกรมการจัดหางาน กล่าวว่า ในปีงบประมาณ พ.ศ. 2566 - 2567 กระทรวงแรงงานมีแผนในการพัฒนาฐานข้อมูลกําลังแรงงานและความต้องการแรงงานของประเทศ โดยได้รับความร่วมมือจากกระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม สํานักงานส่งเสริมเศรษฐกิจดิจิทัล และบริษัทผู้รับอนุญาตจัดหางานในประเทศ โดยมีการแลกเปลี่ยนเชื่อมโยงข้อมูลเข้าสู่ระบบ Big Data ของกระทรวงแรงงาน เพื่อใช้ในการวิเคราะห์แนวโน้มความต้องการแรงงานและวางแผนกําลังคนของประเทศ กระทรวงแรงงาน โดยกรมการจัดหางาน จึงมีการพัฒนาบุคลากร ตามหลักสูตร “นักจัดหางานมืออาชีพ” ซึ่งแบ่งออกเป็น 2 ระดับ คือนักจัดหางานระดับต้น และนักจัดหางานระดับกลาง เพื่อถ่ายทอดองค์ความรู้ต่าง ๆ ด้านจัดหางานในประเทศ ให้เจ้าหน้าที่ผู้ปฏิบัติงานได้นําความรู้ไปปรับใช้ในการส่งเสริมการมีงานทํา ให้ประชาชนมีงานทํา มีรายได้ ตามความรู้ความสามารถ ประสบการณ์และทักษะของตนเอง และนายจ้าง/สถานประกอบการ ได้แรงงานที่ตรงตามความต้องการ และมีความรู้เท่าทันการเปลี่ยนแปลงของเทคโนโลยี สามารถให้บริการอํานวยความสะดวกให้แก่ประชาชนและผู้รับบริการได้อย่างถูกต้องเหมาะสม
รองอธิบดีกรมการจัดหางาน กล่าวต่อไปว่า เมื่อวันที่ 27 มิถุนายน 2565 นายไพโรจน์ โชติกเสถียร อธิบดีกรมการจัดหางาน ได้มอบหมายให้ตนเป็นประธาน เปิดการฝึกอบรมเชิงปฏิบัติการหลักสูตรนักจัดหางานระดับกลาง ปีงบประมาณ 2565 ซึ่งจัดขึ้นระหว่างวันที่ 27 มิถุนายน – 1 กรกฎาคม 2565 ณ ห้องประชุมเทียน อัชกุล ชั้น 10 กรมการจัดหางาน พร้อมมอบกําลังใจแก่ข้าราชการและเจ้าหน้าที่ที่เข้ารับการอบรมในรูปแบบออนไซต์ (Onsite) จํานวน 30 คน และออนไลน์ผ่าน VDO Conference จํานวน 53 คน รวมทั้งสิ้น 83 คน โดยขอให้ทุกคนเก็บเกี่ยวความรู้ ประสบการณ์ เพื่อนําไปปฏิบัติหน้าที่อย่างเข้มแข็ง เสริมสร้างภาพลักษณ์ที่ดีต่อการให้บริการจัดหางานภาครัฐต่อไป
รัฐบาลไทย-ข่าวทำเนียบรัฐบาล-โฆษกรัฐบาลสวน “เพื่อไทย” อย่ารีบตีอกชกหัว หลังพบสัจธรรมคนเริ่มเบื่อฝ่ายค้าน แจงนายกฯ ลงพื้นที่ตามปกติก็มองว่าถี่อยู่ดี เพราะใจที่อคติ
วันอาทิตย์ที่ 3 เมษายน 2565
โฆษกรัฐบาลสวน “เพื่อไทย” อย่ารีบตีอกชกหัว หลังพบสัจธรรมคนเริ่มเบื่อฝ่ายค้าน แจงนายกฯ ลงพื้นที่ตามปกติก็มองว่าถี่อยู่ดี เพราะใจที่อคติ
โฆษกรัฐบาลสวน “เพื่อไทย” อย่ารีบตีอกชกหัว หลังพบสัจธรรมคนเริ่มเบื่อฝ่ายค้าน แจงนายกฯ ลงพื้นที่ตามปกติก็มองว่าถี่อยู่ดี เพราะใจที่อคติ
วันที่ 3 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายสุทิน คลังแสง ส.ส.มหาสารคาม ในฐานะประธานคณะกรรมการประสานงานพรรคร่วมฝ่ายค้านหรือวิปฝ่ายค้าน ระบุว่า พล.อ.ประยุทธ์ จันทร์โอชา นายกฯ และรมว.กลาโหม ลงพื้นที่พบปะประชาชนในกรุงเทพฯ พร้อมประกาศให้เลือกผู้ว่าฯ กทม.ที่เป็นนักปฏิบัตินั้น เป็นการเอาตําแหน่งนายกฯ ไปใช้ในทางที่ไม่เหมาะสม เข้าข่ายผิดกฎหมายเลือกตั้งว่า ขอให้ฝ่ายค้านตั้งสติดีๆ อย่ารีบตีอกชกหัว หรือเพราะเริ่มเห็นสัจธรรมแล้วว่าประชาชนเขาเบื่อฝ่ายค้านยุคนี้เต็มทีแล้ว ที่ดีแต่พูด งานการในสภาฯ ไม่คิดจะทํา จ้องแต่จะเล่นเกมการเมือง จึงปากกล้าขาสั่น รีบออกมาตีโพยตีพาย ทั้งนี้ ท่านนายกฯ สามารถลงพื้นที่ได้ทั่วประเทศทุกเวลา แต่ที่ฝ่ายค้านมองว่าผิดปกติก็เพราะใจที่อคติ ต่อให้ท่านนายกฯ ลงพื้นที่เป็นปกติฝ่านค้านก็มองว่าถี่อยู่ดี หนักข้อถึงขั้นลามไปถึงคณะกรรมการการเลือกตั้ง (กกต.) ซึ่งท่านมีหน้าที่รักษากติกาการเลือกตั้งให้เป็นธรรมอยู่แล้ว เรียกร้องให้ออกมาว่ากล่าวตักเตือนและลงโทษท่านนายกฯ ทั้งหมดก็เพียงเพื่อหวังดิสเครดิตรัฐบาลเท่านั้น โดยไม่ได้เล็งเห็นถึงประโยชน์ที่ประชาชนจะได้รับเลย
“นายกฯ ทํางานเพื่อประชาชนตามปกติ มีแต่ฝ่ายค้านที่พยายามเอานายกฯ เข้าไปพัวพันเสียทุกเรื่อง แม้แต่ในการเลือกตั้งระดับท้องถิ่น นายกฯ ก็หวังให้ประชาชนได้ผู้ว่าฯ กทม.ที่ทํางานมากกว่าแค่ใช้ปากพูดอย่างที่ฝ่ายค้านชอบทําก็เท่านั้น นายกวางตัวเป็นกลางทุกอย่างเป็นไปตามกฏหมาย แต่กลับพยายามโยงให้ประชาชนสับสน จึงอยากให้ฝ่ายค้านตั้งสติดีๆ เพราะฝ่ายค้านเองก็เปิดหน้าสนับสนุนผู้สมัครบางคนออกนอกหน้าเช่นกัน สุดท้ายอาจจะกลายเป็นว่าฝ่ายค้านนั่นแหละที่อาจจะถูกยื่นร้องเอาผิดต่อหน่วยงานที่เกี่ยวข้องแทนได้ เพราะเอาตําแหน่ง ส.ส.ไปใช้ในทางที่ไม่เหมาะสมหรือไม่ และอาจจะเข้าข่ายผิดกฎหมายการเลือกตั้งได้ ผมเตือนด้วยความหวังดี”นายธนกร กล่าว
-------------
รัฐบาลไทย-ข่าวทำเนียบรัฐบาล-สธ.ร่วม กต. เจรจาต่างประเทศจัดหาวัคซีนโควิด 19 เพิ่มขึ้น
วันพฤหัสบดีที่ 19 สิงหาคม 2564
สธ.ร่วม กต. เจรจาต่างประเทศจัดหาวัคซีนโควิด 19 เพิ่มขึ้น
รองนายกรัฐมนตรีและรัฐมนตรีว่าการกระทรวงสาธารณสุข หารือร่วมรองนายกรัฐมนตรีและรัฐมนตรีว่าการกระทรวงการต่างประเทศ การฉีดวัคซีนโควิดชาวต่างชาติในประเทศ เดินหน้าตามนโยบายนายกรัฐมนตรีฉีดวัคซีนทุกคนบนแผ่นดินไทย เผยฉีดแล้ว 3.56 แสนราย ขณะที่กระทรวงการต่างประ
รองนายกรัฐมนตรีและรัฐมนตรีว่าการกระทรวงสาธารณสุข หารือร่วมรองนายกรัฐมนตรีและรัฐมนตรีว่าการกระทรวงการต่างประเทศ การฉีดวัคซีนโควิดชาวต่างชาติในประเทศ เดินหน้าตามนโยบายนายกรัฐมนตรีฉีดวัคซีนทุกคนบนแผ่นดินไทย เผยฉีดแล้ว 3.56 แสนราย ขณะที่กระทรวงการต่างประเทศพร้อมช่วยเจรจาประเทศต่างๆ จัดหาวัคซีนเพิ่มขึ้น
วันนี้ (19 สิงหาคม 2564) ที่กระทรวงการต่างประเทศ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข หารือร่วมกับนายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ เกี่ยวกับวัคซีนโควิด 19 โดยนายอนุทินกล่าวว่า วันนี้ได้หารือถึงการฉีดวัคซีนโควิด 19 ในชาวต่างประเทศที่อาศัยอยู่ในแผ่นดินไทย ซึ่งกระทรวงสาธารณสุขดําเนินการตามนโยบายของพลเอกประยุทธ์ จันทร์โอชา นายกรัฐมนตรี ที่จะฉีดวัคซีนให้แก่ประชากรทุกคนในประเทศไทย ที่ผ่านมาได้รับการประสานจากสถานทูตต่างๆ ในการรวบรวมรายชื่อและข้อมูลชาวต่างชาติให้แก่กระทรวงสาธารณสุข เพื่อนัดหมายเข้ามาฉีดวัคซีนตามจุดฉีดต่างๆ เช่น โรงพยาบาลเมดพาร์ค โรงพยาบาลวิมุต โรงพยาบาลบางรัก และศูนย์ฉีดวัคซีนกลางบางซื่อ เป็นต้น ซึ่งขณะนี้ได้ขยายการฉีดชาวต่างชาติที่อยู่ในภูมิภาคด้วย โดยจะประสานกับกรมการกงสุลเพื่อนํารายชื่อชาวต่างชาติที่ขึ้นทะเบียนส่งไปยังจังหวัดต่างๆ ทําการนัดหมายเข้ามาฉีดต่อไป
นอกจากนี้ กระทรวงการต่างประเทศจะเดินหน้าประสานกับประเทศต่างๆ เพื่อช่วยจัดหาวัคซีนโควิด 19 เพิ่มเติมให้แก่ประเทศไทยด้วย ซึ่งที่ผ่านมากระทรวงการต่างประเทศได้เจรจาทําให้ประเทศไทยได้รับวัคซีนบริจาคเข้ามาใช้เพิ่มขึ้น เช่น วัคซีนแอสตร้าเซนเนก้าจากญี่ปุ่น วัคซีนซิโนแวคจากจีน และวัคซีนไฟเซอร์จากสหรัฐอเมริกา ล่าสุดคือ การเจรจาแลกเปลี่ยนวัคซีนแอสตร้าเซนเนก้ากับประเทศภูฏาน ส่วนกรณีใบรับรองการฉีดวัคซีนของชาวต่างชาติที่จะเดินทางเข้าภูเก็ตแซนด์บ็อกซ์นั้น ผู้ฉีดวัคซีนที่ประเทศไทยให้การรับรองว่าเดินทางเข้ามาได้ คือ วัคซีนซิโนแวค ซิโนฟาร์ม แอสตร้าเซนเนก้า ไฟเซอร์ โมเดอร์นา และจอห์นสัน แอนด์ จอห์นสัน ครบโดสตามที่กําหนด เนื่องจากวัคซีนเหล่านี้มีการขึ้นทะเบียนในประเทศไทยแล้ว ส่วนวัคซีนสปุตนิกV ยังอยู่ระหว่างการขึ้นทะเบียนในประเทศไทย คณะกรรมการโรคติดต่อแห่งชาติจะมีการประชุมเร็วๆ นี้ เพื่อพิจารณาให้ผู้ที่ฉีดวัคซีน สปุตนิก V สามารถเดินทางเข้ามาได้เช่นกัน
สําหรับการฉีดวัคซีนชาวต่างประเทศที่อาศัยอยู่ในประเทศไทย ข้อมูลถึงวันที่ 14 สิงหาคม 2564 ฉีดแล้ว 356,337 ราย คิดเป็น 7.27% ของชาวต่างชาติที่อาศัยอยู่ในประเทศไทยทั้งหมด ได้รับวัคซีนครบ 2 โดสแล้ว 107,106 ราย คิดเป็น 30.1% เป็นชาวต่างชาติอายุ 60 ปีขึ้นไป 27,028 ราย โดย 10 สัญชาติที่ได้รับการฉีดมากที่สุด คือ เมียนมา จีน กัมพูชา ลาว ญี่ปุ่น อินเดีย ฟิลิปปินส์ อังกฤษ ฝรั่งเศส และอเมริกันตามลําดับ
***************************** 19 สิงหาคม 2564
*********************
รัฐบาลไทย-ข่าวทำเนียบรัฐบาล-ศบค.มท. แจงกรณีมีการเผยแพร่ข้อมูลภาพอินโฟกราฟิกฉีดวัคซีนแล้วไปไหนได้บ้าง ทางสื่อสังคมออนไลน์
วันพฤหัสบดีที่ 24 มิถุนายน 2564
ศบค.มท. แจงกรณีมีการเผยแพร่ข้อมูลภาพอินโฟกราฟิกฉีดวัคซีนแล้วไปไหนได้บ้าง ทางสื่อสังคมออนไลน์
ศบค.มท. แจงกรณีมีการเผยแพร่ข้อมูลภาพอินโฟกราฟิกฉีดวัคซีนแล้วไปไหนได้บ้าง ทางสื่อสังคมออนไลน์
วันนี้ (24 มิ.ย.64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ตามที่ได้มีการเผยแพร่ภาพอินโฟกราฟิก "ฉีดวัคซีนแล้วไปไหนได้บ้าง" โดยอ้างอิงข้อมูลจาก ศบค.มท. ผ่านทางสื่อสังคมออนไลน์นั้น
.
ศบค.มท. ขอเรียนว่า ศบค.มท. มิได้เป็นผู้จัดทําข้อมูลดังกล่าวแต่อย่างใด และขอชี้แจง กรณีการกําหนดให้บุคคลที่จะเดินทางเข้า-ออกจังหวัด เป็นอํานาจของผู้ว่าราชการจังหวัดในฐานะประธานกรรมการโรคติดต่อจังหวัดโดยความเห็นชอบของคณะกรรมการโรคติดต่อจังหวัดของจังหวัดนั้น ๆ
รัฐบาลไทย-ข่าวทำเนียบรัฐบาล-เฮ! ครม. เคาะเพิ่มเงินรายหัวฯ อนุบาล - ปวช. ลดภาระรายจ่าย นร. กว่า 11.5 ล้านคน หลังไม่ได้ปรับมานานกว่า 10 ปี
วันจันทร์ที่ 1 สิงหาคม 2565
เฮ! ครม. เคาะเพิ่มเงินรายหัวฯ อนุบาล - ปวช. ลดภาระรายจ่าย นร. กว่า 11.5 ล้านคน หลังไม่ได้ปรับมานานกว่า 10 ปี
.....
ที่ประชุม ครม. (26 ก.ค. 65) เห็นชอบการปรับอัตราเงินอุดหนุนรายหัวตามความจําเป็นพื้นฐาน เพื่อลดภาระผู้เรียนและเพิ่มศักยภาพสถานศึกษาในการจัดการศึกษาขั้นพื้นฐาน 15 ปี ตั้งแต่ระดับก่อนประถมศึกษา ประถมศึกษา มัธยมศึกษา และ ปวช. ทั้งสถานศึกษาของรัฐและเอกชน ครอบคลุมการศึกษาในระบบ นอกระบบ และการศึกษาทางเลือก เริ่มปีงบประมาณ 2566 - 2569 ประกอบด้วย
.
ค่าใช้จ่ายด้านผู้เรียน : 1.ค่าอุปกรณ์การเรียน ปรับเพิ่มตามผลการศึกษาค่าใช้จ่ายจริงสําหรับอุปกรณ์การเรียนพื้นฐาน เริ่มปี 2566 และคงอัตราเดิมในปีต่อไป 2.ค่าเครื่องแบบ ปรับตามผลการศึกษาค่าใช้จ่ายจริงสําหรับเครื่องแบบนักเรียนครบ 1 ชุด และเพิ่มเติมอีก 1 ชุด เฉพาะผู้เรียนที่ผู้ปกครองถือบัตรสวัสดิการแห่งรัฐ
.
ค่าใช้จ่ายด้านสถานศึกษา : 1.ค่าจัดการเรียนการสอน 2.ค่ากิจกรรมพัฒนาคุณภาพผู้เรียน ทั้งในระบบและนอกระบบ โดยปีงบประมาณ 2566 จะเพิ่มขึ้น 2,259 ล้านบาท จากนั้นจะทยอยปรับขึ้นแบบขั้นบันไดถึงปีงบประมาณ 2569 ซึ่งจะเพิ่มจากปัจจุบันราว 8,066 ล้านบาท
.
นับเป็นการปรับเพิ่มอัตราเงินอุดหนุนฯ ในรอบกว่า 10 ปี โดยการปรับครั้งล่าสุด คือ ปี 2553 ขณะที่ปัจจุบันราคาสินค้าเปลี่ยนแปลงตลอดเวลา เพื่อช่วยแบ่งเบาภาระรายจ่ายของนักเรียนกว่า 11.5 ล้านคน รวมถึงพัฒนาคุณภาพการศึกษาไทย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM pleased with Ayutthaya being listed among top 50 best places to visit post-pandemic by “Forbes Advisor”
วันพฤหัสบดีที่ 5 พฤษภาคม 2565
PM pleased with Ayutthaya being listed among top 50 best places to visit post-pandemic by “Forbes Advisor”
PM pleased with Ayutthaya being listed among top 50 best places to visit post-pandemic by “Forbes Advisor”
May 4, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha acknowledged and was pleased that Ayutthaya province has beenlistedby the website,“ForbesAdvisor”,as one of thetop 50bestplacestovisitpost-pandemic. He thanked the global community forappreciatingthisbeautiful and historic place. With the diversityand uniqueness of Thai tourist attractions, coupling withproperpublic healthmanagement and disease controlmeasures,the Prime Minister is confident thatmoretourists wouldsoon flock to Thailand.
According to “Forbes Advisor”,Ayutthaya is 1 of the 8 Asiancountries/cities listed, and wasthe largest city in the world in 1700s. The city is only90minutesawayfrom Bangkok, but staying the night would allow tourists to seethe temples in early morning and late afternoon, when theyare at their quietest. Other Asian citiesonthe list includeHarbin(China PRC),Bhutan,Assam(India),Lombok(Indonesia),Taipei(Taiwan),Uzbekistan, andDoha(Qatar).
The Government Spokesperson added that the Prime Minister sent moral support toofficials from all concerned agencies forefficientlyadministering the entry of foreign tourists in accordance with the current control measures, taking into account the safety of both Thais and tourists.Under the ongoing implementation of public health measures, tourism business and activitiescontinue to bepromoted and propelled forward to create revenues and employments.
รัฐบาลไทย-ข่าวทำเนียบรัฐบาล-ปลัด สธ.เผย เตรียมหารือการปรับลดระดับเตือนภัยโควิด 19
วันพุธที่ 19 มกราคม 2565
ปลัด สธ.เผย เตรียมหารือการปรับลดระดับเตือนภัยโควิด 19
ปลัดกระทรวงสาธารณสุขเผย พรุ่งนี้ครบกําหนดติดตามมาตรการเตือนภัยโควิด 19 ระดับ 4 ขณะนี้อยู่ระหว่างรอผลการศึกษาข้อมูลทางคลินิกของเชื้อโควิด 19 สายพันธุ์โอมิครอน เพื่อหารือปรับลดระดับเตือนภัย ส่วนการลดวันกักตัว ได้ผ่านที่ประชุม ECO แล้ว
ปลัดกระทรวงสาธารณสุขเผย พรุ่งนี้ครบกําหนดติดตามมาตรการเตือนภัยโควิด 19 ระดับ 4 ขณะนี้อยู่ระหว่างรอผลการศึกษาข้อมูลทางคลินิกของเชื้อโควิด 19 สายพันธุ์โอมิครอน เพื่อหารือปรับลดระดับเตือนภัย ส่วนการลดวันกักตัว ได้ผ่านที่ประชุม ECO แล้ว อยู่ระหว่างการออกเอกสารแนวทางการปฏิบัติต่อไป
วันนี้ (19 มกราคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ เกี่ยวกับการปรับลดระดับเตือนภัยโควิด 19 ว่า กระทรวงสาธารณสุข มีการประกาศเตือนภัยโควิด 19 แก่ประชาชนเพื่อเป็นแนวทางในการปฏิบัติตัว โดยเมื่อวันที่ 6 มกราคม 2565 ได้มีการประกาศเพิ่มระดับเตือนภัยเป็นระดับ 4 เช่นการงดไปสถานที่เสี่ยง งดรับประทานอาหารและดื่มสุราในร้าน ให้หลีกเลี่ยงกิจกรรมรวมตัวจํานวนมาก เดินทางข้ามจังหวัดเท่าที่จําเป็น โดยสารขนส่งสาธารณะเท่าที่จําเป็นและเพิ่มความระมัดระวัง งดเดินทางไปต่างประเทศ และป้องกันตนเองด้วย VUCA ร่วมกับการปรับสีของพื้นที่ ทําให้โอกาสติดเชื้อลดลง จากตัวเลขการติดเชื้อที่ผ่านมาในช่วง 10 วัน ถือว่าไม่รุนแรง มีแนวโน้มลดลง สามารถรับมือได้ และจากการเฝ้าระวังการติดเชื้อสายพันธุ์โอมิครอน พบว่า ประมาณ 95% มีอาการไม่มาก ส่วนผู้เสียชีวิต 2 รายที่รับรายงานว่าติดเชื้อสายพันธุ์โอมิครอน เป็นผู้สูงอายุ และมีโรคประจําตัวค่อนข้างรุนแรง และผู้ป่วยอาการหนักอีกรายมีอาการของวัณโรค และพิษสุราเรื้อรังร่วม
ในวันพรุ่งนี้ (20 มกราคม 2565) จะครบวงรอบติดตามมาตรการ 2 สัปดาห์ เพื่อการพิจารณาปรับลดระดับเตือนภัย ซึ่งต้องดูองค์ประกอบหลายอย่างประกอบกัน เช่น อัตราการแพร่เชื้อ การเสียชีวิต และขณะนี้อยู่ระหว่างรอผลการศึกษาทางคลินิกของเชื้อโควิด 19 สายพันธุ์โอมิครอน จากกรมการแพทย์และกรมวิทยาศาสตร์การแพทย์ ซึ่งคาดว่ามีประมาณ 10,000 ราย เพื่อหาลักษณะการติดเชื้อว่าส่งผลต่อการป่วยหนักและเสียชีวิตอย่างไร สําหรับเป็นข้อมูลในการหารือปรับลดระดับการเตือนภัย และวางมาตรการต่าง ๆ ต่อไปส่วนการตัดสินใจจะขึ้นอยู่กับ ศบค. บนพื้นฐานทางวิชาการ
นายแพทย์เกียรติภูมิ กล่าวต่อว่า สําหรับการจะเปิด TEST & GO รอบใหม่ต้องดูความสมดุล และเพิ่มเติมมาตรการ เช่น การเพิ่มการตรวจหาเชื้อ การเพิ่มความครอบคลุมระบบประกันภัย ซึ่งต้องหารือกับ ศบค. และกระทรวงการท่องเที่ยวและกีฬา ขณะนี้ยังมีผู้ที่ลงทะเบียนไว้ก่อนหน้านี้เดินทางเข้ามาอยู่ และยังคงพบการติดเชื้อ โดยในวันนี้มี 59 ราย ส่วนการลดวันกักตัวในกลุ่มผู้สัมผัสเสี่ยงสูง เป็น 7 วัน + 3 วัน คือ กักตัวไม่เกิน 7 วัน
ตรวจ ATK วันแรก และก่อนวันสุดท้าย เมื่อผลเป็นลบสามารถใช้ชีวิตเป็นปกติได้ แต่ต้องเข้มมาตรการเลี่ยงคนจํานวนมาก และตรวจอีกครั้งในวันที่ 10 ขณะนี้ได้ผ่านการเสนอในที่ประชุม ECO แล้ว อยู่ระหว่างการออกเป็นเอกสารแนวทางการปฏิบัติต่อไป
******************************* 19 มกราคม 2565